TACC แนวโน้มกำไร H2/61 กลับมาฟื้นตัวดีแนะซื้อเป้า 4.50 บาท
TACC แนวโน้มกำไร H2/61 กลับมาฟื้นตัวดีแนะซื้อเป้า 4.50 บาท
18 ก.ย. 2561

บล.ฟินันเซีย ไซรัสระบุในบทวิเคราะห์วันนี้(18 ก.ย.) ว่าบริษัท ที.เอ.ซี. คอนซูเมอร์ จำกัด (มหาชน) หรือ TACC แนวโน้มกำไรครึ่งปีหลังจะกลับมาฟื้นตัวดี  แม้จะหยุดการขายที่กัมพูชาแล้ว ซึ่งเรามองบวกเพราะไม่ต้องเผชิญผลขาดทุนจากการแข่งขันที่รุนแรง แต่ได้รายได้ในประเทศที่โตได้ดีมาชดเชยได้หมด ปัจจุบันบริษัทได้ลูกค้าใหม่ใน Character Business เพิ่ม 7 ราย รวมเป็น 27 ราย
ล่าสุดลูกค้า Major ได้ออกชุด Bucket Set ราย Rilakkuma ซึ่งได้รับการตอบรับที่ดีมาก โดย  TACC จะรับรู้เป็นค่า Fee จากธุรกิจนี้ และในไตรมาส4/61 ที่เป็น High Season ของธุรกิจ จะกลับมาวางขายเครื่องดื่มช็อคโกแกลต Hershey’s อีกครั้ง ในรูปแบบโถกด Optional คาดกำไรสุทธิปี 2018 ลดลง 20.8% เทียบช่วงเดียวกันของปีก่อน และคาดกลับมาโตอีกครั้งปี 2019 ราว 22.8% เทียบช่วงเดียวกันของปีก่อน คงราคาเป้าหมาย 4.5 บาท แนะนำซื้อ